Παναγιώτης Σιφναίος

Ο Παναγιώτης Σιφναίος (1904 - 1979) ήταν Έλληνας πολιτικός και δημοσιογράφος.

 Βιογραφικά στοιχεία 

Γεννήθηκε στην Κωνσταντινούπολη. Ήταν διδάκτωρ της Νομικής και των πολιτικών επιστημών του Πανεπιστημίου των Παρισίων. Κατά τη διάρκεια της Κατοχής ίδρυσε τις αντιστασιακές οργανώσεις Πανελλήνιος Απελευθερωτικός Συνασπισμός & Εθνική Δράση και το 1943 διέφυγε στην Αίγυπτο. Υπήρξε σχολιαστής ελληνικών εκπομπών του ραδιοσταθμού του Καΐρου, γενικός διευθυντής του Εθνικού Ιδρύματος Ραδιοφωνίας (1945 - 1947) και εκδότης της εφημερίδας "Στρατιωτικά Νέα". Ασχολήθηκε με την πολιτική εκλεγόμενοςΕγκυκλοπαίδεια Πάπυρος Λαρούς Μπριτάνικα, εκδοτικός Οργανισμός Πάπυρος, τόμος 54, σελ.120 το 1952 βουλευτής Λέσβου με τον Συναγερμό του Αλέξανδρου Παπάγου, από τον οποίο όμως αποχώρησε ακολουθώντας τον Σπυρίδωνα Μαρκεζίνη, του οποίου υπήρξε στενός φίλος και συνεργάτης. 

Κατά τη διάρκεια της πολιτικής του σταδιοδρομίας ανέλαβε υπουργόςΚυβέρνηση Αλέξανδρου Παπάγου, από την ιστοσελίδα της Γενικής Γραμματείας Κυβερνήσεως παρά την Προεδρία της Κυβερνήσεως (1952 - 1954) και υπουργός Εθνικής Παιδείας και ΘρησκευμάτωνΚυβέρνηση Σπυρίδωνος Μαρκεζίνη , από την ιστοσελίδα της Γενικής Γραμματείας Κυβερνήσεως στην κυβέρνηση Μαρκεζίνη.

Απεβίωσε στην Αθήνα και κηδεύτηκε στις 8 Απριλίου 1979 από τον ιερό ναό του Πρώτου Νεκροταφείου Αθηνών.εφ. Η Βραδυνή, φύλλο 7ης Απριλίου 1979, σελ. 15..
Αναφορές


Κατηγορία:Έλληνες υπουργοί Προεδρίας
Κατηγορία:Έλληνες υπουργοί Εθνικής Παιδείας και Θρησκευμάτων
Κατηγορία:Υπουργοί την περίοδο της στρατιωτικής δικτατορίας (1967-1974)
Κατηγορία:Έλληνες πολιτικοί του 20ού αιώνα
Κατηγορία:Ενταφιασμοί στο Πρώτο Νεκροταφείο Αθηνών